Ilbieraħ wieħed mill- atturi tal- Aleateia ( ) ħajjarni mmur nara dil- play u biex kif inkun hemm " nieħu xi ritratti " għall- okkażjoni . L- idea sibtha allattanti . . . intfajt hemm u intlift f' għexieren ta' immaġnijiet viżwali . Għal aktar ritratti żuru u araw l- aħħar update fis- sezzjoni ta' ' people ' numru 8 . Poeżija li ġiet ippublikata m' ilux , publikazzjoni ta' Publikazzjonijiet Kamaleontiċi , misluta mill- pinna ta' Dario Grixti . Dawn t' isfel huma r- raġunijiet il- għala din ir- ripublikazzjoni elettronika tiegħi : Kieku l- fjuri sbieħ daqsek Il- fjuri kollha tal- kampanja jinsterqu , Kieku x- xemx sabiħa daqsek Kulħadd għama jiċċassa lejha , Kieku l- baħar sabiħ daqsek Kulħadd għereq fih ifittxek . Illejla x' ħin inkunu fid- dlam U jien nibda ngħid iċ- ċuċati Tagħtix kasi , Ibqa' iċċassa lejn is- saqaf Jew agħlaq għajnejk U ibda oħlom , Għada filgħodu x' ħin tqum Issibni għadni nħares lejk Ngħid iċ- ċuċati … Illejla issejjaħlix b' ismi aktar , Kif inkunu għaddejjin bil- karozza Mit- triq imħaffra bi dmugħi , Iftaħli l- bieba u ' mbuttani ' l barra . Tħarisx mill- mera biex tara mittx , Ħallini hemmhekk mixħut fin- nofs Ninħasel f' demmi waqt li nixraq f' nifsi , Sakemm jisbaħ u nibda nistħi mix- xemx . Għandi aptit naqtagħlek il- kordi kollha , indawwarhomlok ma' għonqok , u wara li nġiegħlek tkantali dik l- għanja , li tqabbadni n- ngħas meta tkantahieli , … inġebbed il- kordi , u nibda ndoqq fuqhom il- melodija ta' għanja , sakemm int torqod ukoll … Sa dan it- tant ħa nibqa' nisma' l- pjanu , Li flimkien mal- vjolin l- iswed , Qegħdin jinsġu l- aħħar xibka tad- dmugħ , Minn għajnejja morda bil- maltemp blu , Dak li jfisser il- friegħi tax- xemx , U jigref salvaġġ f' wiċċ it- tifla innoċenti , Li int qtilt fuq il- qabar t' ommi ilbieraħ , Wara li sirt naf li jien jisimni … Mill- istatwa tal- Madonna l- ħamra Li hemm fil- qabar ma' kantuniera Mingħajr fjuri ikkuluriti Imma b' ħafna xewk imdellkin demm Qed tismagħha l- mużika Li qiegħda tkanta Dora ? Qed tismagħha l- melodija Li ħierġa mill- pjanu mherri ? Qed tismagħha l- għanja Li qed jgħanni l- amorin ? Qed tismagħha l- għajta Li qed inwerżaq waqt li mmut ? ' Ma nistax nifhem kif post skwallidu bħal dan ma jfallix f' din il- konċentrazzjoni eżaġerata ta' pubs , ħwienet tax- xorb u mitt elf storbju ieħor ' , ħasbet bejnha u bejn ruħha . Legilget l- aħħar erba' belgħat mid- drink safrani tagħha u kompliet tiċċassa lejn is- siġġijiet żlugati u mqaxxrin mill- verniċ oriġinali tagħhom . Il- post kien antik , stil Irlandiż u bla ebda ħjiel ta' influenza moderna . Kien hemm ħafna anglo - sassoni , min waħdu u min le , kollha bjondi jew redheads ibillu xufftejhom fir- ragħwa jew l- iskorċa tal- birra . L- għarus tagħha kien qiegħed ibul fil- loki ta' faċċata , probabbli qiegħed jirranġa n- naqra xagħariet imwaqqfin li fadallu u forsi jirranġa dik il- qmis imdeffsa fil- qalziet li ried jixtri akkost ta' kollox waqt mawra fuq il- monti ta' Ħal Qormi . Anke xi tbajja 'l hemm u 'l hawn kellha . In- naħa l- oħra lemħet tlett żgħażagħ – żewġ ġuvintur u tfajla - trio . Xebgħu jidħku , jiċċaċraw u jitkellmu jgħajjtu imma x' tista tistenna aktar minn nies ta' dik l- età f' dal- ħinijiet ? Għal mument xtaqet li tkun hemm , titmiegħek f' nofshom , moħħha għar- riħ imma taf li ma setgħet tagħmel xejn minn dan . Ħassitha xiħa ħdejhom . Diġà tfaċċat l- ewwel tikmixa u d- darba l- oħra lemħet xagħara bajda ftit ' il fuq min widnejha x- xellugija . Imma ħadet żball , ma kinitx xagħra bajda , kienet biss illużjoni , rifless . L- għarus tfaċċa . Ħxien u anke qsar xi naqa . Intefa' addoċċ fuq is- sufan ħdejha u qarsilha kemm kemm koxxtejha . Ma qalilhiex kelma , tkellem mat- tazza birra li kien hemm quddiemu . Xorobha f' nifs wieħed qisu qatt ma xorob u meta lesta poġġa t- tazza fuq il- mejda b' tisbita tant li triegħdet . Pero ma nstema' l- ebda ħoss minħabba l- mużika għolja li kien hemm . Stenniet it- tifwieqa ta' wara imma ma ġietx . Minflok qomos waħda bħallikieku żammha msakkra ġo l- istonku tiegħu . Ma jridx jitkellem . Nixfu minn kull tip ta' argument . . . titwerwer meta tipprova taħseb x' jista' jsir minnhom sa għaxar snin oħra . Probabilment lanqas jibqgħu jorqdu fuq l- istess sodda . . Ftakret li kellha xi ħames sigaretti umdi fil- handbag . Tawlet idejha u bdiet tħarbex fih tara ssibhomx . Il- pakket kienet remietu għax kien jeħdilha wisq spazju fil- handbag . Bl- għaġġla qasmet wieħed , bis- sebgħa l- ieħor qabdet ta' ħdejh . Ħarġet is- sigarett u l- lighter fl- istess id u qaltlu : " Tlaqt sa barra npejjep . . . " . Taha ħarsa ta' approvazzjoni u kompla jiċċassa . Kif kienet għadha fil- bieb tat in- nar għax barra kien hemm wisq riħ u kien ikun impossibli għaliha tqabbad dak id- daqsxejn tiben imnixxef . Qabbditu , daħna kbira u qabditha degħxa x' ħin ħabbtet wiċċha mal- bard modest t' April . Ħarset fil- bogħod tara n- nies nofshom fis- sakra , dwal iteptpu , flixkien jinkisru u lilha tpejjep . F' dak il- ħin u l- mument rat daħna oħra ġejja min- naħa tax- xellug tagħha . Ittawlet u rat ġuvni , kien wieħed minn dak it- trio li rat qabel , forsi xi sentejn jew tlieta iżgħar minnha . Issa setgħet tarah aħjar għax intefa' eżatt taħt il- lampjun rustiku tal- ħanut tax- xorb li kienu fih . Qabditu jittawlilha imma minnufih dawwar ħarstu n- naħa l- oħra . Għal mument beżgħet li seta' ra dik ix- xagħarha bajda imma serrħet moħħha għax ftakret li dik li rat dakinhar kienet biss ċajta kerha tad- dawl stramb ta' kmieni filgħodu . Baqgħet tiċċassa lejh sakemm dawwar ħarstu , apposta biex taqbadlu għajnejh . Staħa . Niżżel rasu l- isfel . Reġa' ħares , reġgħet qabditu , reġgħet tbissmitlu . Iġġebdet u resqet lejh . Inġibed lura , tbissem u tefagħlha ħarsa ta' mqareb , qallha : " Aħjar le , int frotta projbita " Spiċċalu s- sigarett u beda jinħaraq il- filter . Daħal ġewwa , stenniet żewġ minuti u għamlet bħalu . Ma qagħditx bil- qiegħda , lill- għarus qaltlu li ddejqet u telqu d- dar . Meta jkunu sejrin lura lejn il- karozza dejjem jimxi xi metru jew tnejn qabilha , u tobgħodu fuq hekk . Ma naħsibx li tista' titħabbeb mal- kultura Taljana ( speċjalment dik Romana ) u mas- sittinijiet u ma tkunx rajt , jew għallinqas smajt . Mill- pellicola rikka li ħarġet minn moħħ , naraw ħajja ta' xalar , alkoħol , sess , sigaretti u tuxedo all ' Italiana . L ' amore u saħansitra l- eżiżtenzjaliżmu jissemma xi ftit imma Marcello ( ) aljenat wisq fix- xalar u n- nisa barranin . M' hemmx ċans għal ħsibijiet tqal u lanqas għandu ħin biex jibda jħobb . Jagħżel li jgħix qalb is- sinjuruni , ix- xampanja u l- paparazzi li ma jieqfu qatt iberrqu bil- flashes . Interessanti wkoll l- apparizzjoni qasira ferm jkanta r- rock ' n roll u jiżżegleg tnejn . U finalment naħseb li ironika kif ftakart f' dal- film propju fil- Ġimgħa l- Kbira . . . Wara li għamilt sbatax -il sekonda nismagħha , ddeċiedejt li ntawwalha b' sebgħa sekondi . Dan il- weekend ġejt invitat nara l- ftuħ ta' eżibizzjoni msemmija " Secret " , xogħol u għaraq l- artista lokali . Bħas- soltu , bqajt impressjonat . Jien ġej minn dinja kemmxejn differenti minn dik tal- pittura u meta nara immaġni nkun irrid infittex storja fiha . Infatti l- pittura astratta tikkawżali ftit tbatija biex nsir ħaġa waħda u nintilef fil- ħsibijiet remoti li l- artist jixtieq jgħaddili . Dan ma kienx assolutament il- każ waqt li kont qed indur biċċa biċċa l- arti ta' Lisa . Fost il- favoriti hemm , u . Pero l- aktar waħda li ħallietni mesmerizzat kienet It was starry inside Vincent . Nibda billi ngħid illi Van Gogh diġà huwa l- pittur favorit tiegħi ta' kull żmien , aħseb u ara meta nara omaġġ bħal dak li nħema minn idejn lokali . Qabel ma qrajt it- titlu kont diġà bnejt titlu għalija personali li , bejn wieħed u ieħor jixbah lit- titlu preżenti . L- istilel , il- qata' tal- widna , ix- xagħar aħmar , " I often think that the night is more alive and more richly colored than the day " u infinitità ta' ħsibijiet oħra msakkrin f' 50 ċm ma' 40 ċm ( jew xi ħaġa hekk ) . Għal dawk interessati l- eżibizzjoni se tibqa' għaddejja sal- 5 ta' Mejju 2006 fis- sala prinċipali tal- , il- belt Valletta . Id- dħul huwa b' xejn u aktar informazzjoni tista' tinkiseb minn jew fis- . [ sms , ballerina , dawl aħdar taċ- ċellulari , bla sigaretti ] Iddeċiedejt li nkompli nkabbar l- għanqbuda kbira ta' blogs Maltin u barranin li hawn jeżistu fl- atmosfera billi żidt daqsxejn ta' kolonna fuq in- naħa tal- lemin . Kull ma kien jinvolvi daqsxejn modifikazzjoni tal- lingwa . Tiskopri li wara kollox , dil- lingwa hija biss mostru li meta timmansaha isir soft toy bla ħajja . Jekk forsi insejt lil xi ħadd , skużawni imma probabilment ifisser li dak il- blog mhuwiex imniżżel fil- favoriti tiegħi . Hija sempliċement kumbinazzjoni li l- bloggata tal- llum qed tintefa' fuq dal- blog kważi eżatt fil- ħin li ntefgħet dik tal- bieraħ . Wara dil- , wara li dil- arja ġabitni xott daqs frawla u wara li smajt lil .